Twee sterf toe trokke bots | Maroela Media
Twee sterf toe trokke bots
Twee mense is dood en 'n derde insittende ernstig beseer nadat drie vragmotors Vrydagoggend op die R103 Nottingham-pad, suid van Mooirivier in KwaZulu-Natal, gebots het.
Shawn Herbst, woordvoerder van Netcare 911, sê paramedici is omstreeks 06:10 na die toneel uitgeroep. Daar het hulle drie vragmotors aangetref wat in die botsing betrokke was.
"Twee van die insittendes in een van die vragmotors is op die toneel dood, terwyl 'n insittende van 'n ander vragmotor in 'n ernstige toestand was," het hy gesê. "Die beseerde pasiënt het gevorderde noodbehandeling op die toneel ontvang voordat hy deur 'n ander ambulansdiens na 'n hospitaal geneem is."
Die oorsaak van die botsing is nog nie bekend nie en word ondersoek.
Eskom skors wéér groephoof
AI. Hierdie N3 van ons is n groot probleem. Die trokke ry vinnig, drawers is gereeld op hulle fone en dink hulle het ry voorgang. Gister in on dorp op pad Skool toe druk n trok oor n feel Streep by n verkeerslig voor n voertuig in asof dit at reg is. Die paaie is besig met ouers wat kinders skool toe vat en die vragmotor Kon iemand se lewe gekos het. Die N3 tussen Durban en Pietermaritzburg is net so erg. So vakansie gangers wat see toe Kom wees versigtig want julle lewe is baie belangriker as om vies… Lees meer »
Die paaie is nie voldoende vir die swaarvoertuig verkeer nie. Stel die treine op standaard en hou die dood van die pad af.
trokke is n anglisisme. dis n direkte vertaling van die Engelse trucks. die korrekte Afrikaans is vragmotors.